_:n2555c501f7ce41cdbee400578fb72613xb0
<http://schema.org/articleBody>
"\nОт 13 до 18 ноември в Япония, в зала \"Токио Будокан\" в столицата се проведе 16-тото Световно първенство по карате на Световната Шотокан карате-до организация W.S.K.F.\n\n\n\nГлавен инструктор на федерацията е Сенсей Хитоши Касуя – 9 дан.\n\n\n\nВ японската столица се събраха 41  държави от цял свят – Панама, Мексико, Венецуела, Китай, Япония, Индия, Узбекистан, Азербайджан, Армения, Франция, Германия, Ирландия, Нова Зеландия, Австралия, Русия, Нигерия, Мавритания, Англия, Филипините, Аржентина, Турция, Румъния, Иран, Ирак, Испания, ЮАР, Чехия, Грузия и др.\n\n\n\nБългария беше представлявана от 7 състезатели, 6 от които възпитаници на плевенския шотокан карате-до клуб Спартак 14 , и 3-ма съдии – Сенсей Георги Георгиев – Джоси – шеф инструктор за България, Милена Кирниколова и Ивайло Боев.\n\n\n\nСъбитието протече в 5 дни. От 13 до 15 ноември се проведе технически семинар и курс за инструктори и съдии на световната организация, който бе воден от главния инструктор Сенсей Касуя. В семинара участваха 12 представители от България, 6 от които от плевенския клуб – Милена Кирниколова, Мирела Йолова, Ивайло Боев, Калин Стефанов, Тихомир Тодоров и Янислав Димитров.\n\n\n\nНа изпита за майсторски технически степени – дан, черен пояс, успешно защити 1 дан Тихомир Тодоров – ученик в Спортно училище „Г. Бенковски“ – Плевен. Общо 34 кандидати за майсторски степени от 1 до 8 дан се явиха на изпита.\n\n\n\nНа 17 и 18 ноември се проведе 16-тото Световно първенство. Официални гости бяха президента на Федерацията Сенсей Уеда, както и представители на борда на директорите на W.S.K.F.\n\n\n\nВ двата състезателни дни се проведоха надпреварите в дисциплините ката и кумите за всички възрасти.\n\n\n\n\n\n\n\nЗлатен медал и титлата Световен шампион за 2023 г. спечели Тихомир Тодоров при 16-17 годишни юноши в дисциплината Кумите шобу ипон. След 3 убедителни победи, две от които над представителите на Япония –в полуфинал и финал, той се изкачи на най-високото място на стълбичката. След края на срещите сподели : „Никога не съм имал по-трудно състезание за цялата си 10 годишна дейност като състезател. Това ме накара да изживея неповторима запомняща се емоция, която ме мотивира да участвам отново през 2025 г. и да затвърдя позицията си.“ Тихомир се класира и четвърти в дисциплината Ката – на 2 стотни по резултат от бронзовия медалист.\n\n\n\n\n\n\n\nВторият медал в индивидуалните дисциплини спечели инструктора на клуба сенсей Милена Кирниколова – 4 дан. Тя извоюва за България бронзовото отличие в Ката при ветерани до 49 г. След победа в първият квалификационен кръг и трета оценка, тя за втори път донесе бронз за България , след постижението си на първенството от 2017 г., отново в Япония.\n\n\n\nВ отборните битки бронз спечели отборът ни на ката в състав Ивайло Боев, Мирела Йолова и Тихомир Тодоров. Първото място е за отбора на Панама, второто за Япония и нашите медалисти се наредиха на третата позиция в конкуренцията на 10 отбора.\n\n\n\nПламен Койчев от карате клуб Кайзен – Враца спечели златен медал при ветерани до 44 г. в дисциплината кумите шобу ипон. Той също реализира 3 победи над опонентите си.\n\n\n\n„За това Световно първенство се подготвяме с години. Постиженията на състезателите ни са плод на дълги години усърден труд. Неповторимо усещане и голяма мотивация е да завоюваш отличие в родината на Карате – Япония. За нас беше голяма чест да представляваме страната ни на такъв висок форум\", каза главният инструктор на плевенския клуб ,Сенсей Милена Кирниколова.\n"
<https://posredniknews.com/2023/11/23/%D1%81%D0%B2%D0%B5%D1%82%D0%BE%D0%B2%D0%BD%D0%B8-%D1%83%D1%81%D0%BF%D0%B5%D1%85%D0%B8-%D0%B7%D0%B0-%D0%BD%D0%B0%D1%88%D0%B8-%D1%81%D1%8A%D1%81%D1%82%D0%B5%D0%B7%D0%B0%D1%82%D0%B5%D0%BB%D0%B8-%D0%BF/>